Sakprat ko rong ai yu ngui mahkon
埋藏在心里的那首歌
时间:2014-06-25 00:00:00 来源:德宏团结报
Ka ai: Mahko Tom
Lani mi hta yu ngui mahkon langai ngai a shing yan na hku ko ngoi gadu pru wa ai:
Ngai go hka hpyen
Gaja dik ai hka hpyun
Hka hpyen paling hpun
Hka hpyen gupchyop gup
Ngai go hka hpyen
Hka hpyen gupchyop chyop
Ma prat hta yu ngui mahkon dai hkon hkrup ai majo rai kun? Shing n rai tan laika buk ko Hka hpyen sumla hpe mu hkrup ai mahtang rai kun ? Ngai go gaba jang hka hpyen tai na ngu ai myit go a ningtsing nga rong to nga ai.
Masha go ma prat hta gadai mung gadai myit mada ton ai lam nga ai hkrup ai mahtang rai kun ? Ngai go gaba jang hkashang hpyen tai na ngu ai myit go a ningtsing nga rong to nga ai.
Maha go ma prat hta gadai mung gadai myit mada ton ai lam nga ai hkrai re. Nkau go tsi sara wun tai mayu , nkau go hpaga lauban tai mayu.......ngai mung dai zon hka hpyen tai mayu ngai tim ya daini ngai ma prat e myit mada ton ai hte gachyi pyi nseng ai jong sara she tai mat sai , ma prat e myit mada ton ai lam go ya na mungkan manan hte shai hkat dik nga a hka !
Sara tai ai ten ram ram na mat wa shi , sara ngu ai a lachyum hpe mung lani hte lani chye htai shama la sai hku re . Moi go jong ma hpe laika sharin ai masha hpe sara nga nga ai , ya prat go hpong shingra madang dep , ja gumhpro sutgan rot jat , hpaji madang tso mat wa majo sara ngu ai a lachyum go grau sung grau dam mat nga ai . Sara ngu ai go laika hpaji hkumtsup ra , sharin shapan ladat mung chye ra , gaja ai sari sadang mung rong ra , laikyang myi hpo mung no tsom ra ...... ndai zon tso dik ai hku galo du ra ai majo , sara ngu ai tai yang gaga lak mi myit pu myit pa nga ai zon zon nga nga ai . Tim dai a majo ngai jong sara tai shut sai ngu manan nnga yu , numla n poi mat yu ai .
Sakprat gaang hkup go sara tai nna jongma ni hte sha nga shalai kau sai , ahtu agong hkala nba , pot mayu ai , hkrap mayu ai ...... myu myu hkrum sha tim jong lung jonggok shang , jong yu jongma ni hte jahta shaga chyai jang myit kaga lak lai san pra dik nga ai. Galoi shani raitim htaphtuk ai myiman madun , ngui ngon manong hte shaga , jongma yong hpe hpyi sep ai ga n shaga , n tsen n ju n dong ai ga n shakra dan yu , shanhte hpe madu a gasha hta pyi grau lahku lanu ai majo, jongma ni ngai hpe sara shatai ai ko lai nna manang mung no lu shatai nga ma ai ." Sara ma " " Sara ma" nga gashun shaga ai hpe na jang , ngai sha jan du hkra na gabu ya ai sha n rai , ngai mung luidui si sha hkrup ai zon nga myit dui nga ai.
Ngai a prat wa lamu du lu ai , ga gata de shang lu ai mu n galo shapro ton lu ai , tsingdu tsingman hpunlo hpunlap ni zon zon , tim dai laning hte laning ong pru mat wa ai jongma lo lo hpe mu jang mangai ta hte go gade ntsan hkat nga ai re ngu myit la lu ai.
Ngai a prat wa jongma prat , yupmang mungkan hta mung jong ma prat she rai , shani shana mu ai mung jongma rai , jong ma prat---jongma ---jongma a jongma---jongma......ndai zon rai rau chyom matut shayan nna bai matut gayin pru wa , htum lake n chye nga ai oi .
Ya ko nna ngai a shing yan na hku ko yungui mahkon langai bai galai gadu pru nga na sai .
Sara
Nang go hpayong den re
Madu chyihtum manang hpe htong jasan ya
Sara
Nang go wan pu re
Ngai a sak sumri hta chyi tu ai wanpu
Sara
Nang a mungkan go
Nampu nampan lo lo pu
Namsi namso lo lo si ai majo tsom htap nga ai
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
tpi_Latn yue_Hant zho_Hans mri_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn sag_Latn tsn_Latn kac_Latn sag_Latn quy_Latn kac_Latn sag_Latn tsn_Latn lus_Latn kac_Latn ltg_Latn kac_Latn kac_Latn kac_Latn kac_Latn